เลือกเสื้อผ้าให้เหมาะกับบรรยากาศดิสโก้ เลือกเสื้อผ้า แต่งหน้าและทำผม หาเครื่องประดับและรองเท้าเก๋ๆ
โอบกอดจิตวิญญาณของยุคดิสโก้ด้วยการใส่เสื้อผ้าสีสันสนุกสนานหลากหลายสี ไม่ต้องกังวลว่าสีมันจะขัดกันหรือดูไม่เข้ากันจนเกินไป เพราะในดิสโก้คุณจะใส่สีไหนก็ได้ทั้งนั้นแหละ! แต่ถ้าคุณรู้สึกมั่นใจเป็นพิเศษ ก็ให้ใส่เสื้อผ้าสีเมแทลลิกหรือเลื่อมๆ ที่ทำให้ชุดของคุณดูแวววาว เช่น จับคู่เสื้อครอปรัดรูปสีส้มสว่างๆ กับกางเกงขาบานสีน้ำเงิน ไปปาร์ตี้ดิสโก้แบบสบายตัวเต็มที่ด้วยการเลือกใส่เสื้อผ้าที่ทำจากผ้าสแปนเดกซ์ คุณสามารถหาซื้อเสื้อผ้าต่างๆ ที่ทำจากผ้าสแปนเด็กซ์ได้มากมาย ไม่ว่าจะเป็นจัมพ์สูท กางเกงยีนส์ หรือเสื้อ จับคู่เสื้อผ้าจนกว่าคุณจะได้ชุดที่ลงตัวที่สุด! วิสคอสเรยองก็เป็นอีกตัวเลือกหนึ่งที่น่าสนใจถ้าคุณชอบใส่ผ้าที่มีลวดลายเยอะๆ แสดงความเคารพต่อยุคดิสโก้ด้วยเครื่องประดับที่แสดงสัญลักษณ์คลาสสิกต่างๆ เช่น สัญลักษณ์แห่งสันติภาพหรือลูกบอลดิสโก้ พยายามหาเสื้อหรือเสื้อผ้าชิ้นอื่นๆ ที่มีลายสัญลักษณ์ยอดนิยมเหล่านี้ แต่ถ้าคุณอยากให้มันยิ่งใหญ่อลังการมากขึ้นไปอีก ก็ให้สั่งลูกบอลดิสโก้ถูกๆ ทางออนไลน์แล้วนำไปที่งานปาร์ตี้ด้วย! ถ้าคุณอยากให้เสื้อผ้าของคุณออกมาเป็นตีมดนตรีมากขึ้น ให้ใส่เสื้อยืดวินเทจที่เป็นลายวงดนตรียุค 70 อย่าง ABBA หรือ Village People มองหาเสื้อผ้าและเครื่องประดับที่มีพู่เป็นองค์ประกอบหรือของตกแต่งพลิ้วๆ นอกจากกางเกงขายาวและเสื้อผ้าชิ้นอื่นๆ แล้ว คุณยังสามารถหาซื้อเสื้อกั๊กและรองเท้าบูตที่เป็นพู่ๆ ได้มากมาย แม้จะไม่ได้ดูเป็นยุค 70 มากเท่ากับจัมพ์สูทหรือฮอตแพนท์ แต่เสื้อผ้าและเครื่องประดับที่มีพู่ก็เป็นวิธีที่ดีในการเพิ่มความลึกซึ้งด้านวัฒนธรรมเข้าไปในเสื้อผ้าของคุณด้วย ใช้ประโยชน์จากสไตล์แฟชั่นสีสันสดใสบาดตาของยุคดิสโก้ด้วยการเลือกเสื้อผ้าและเครื่องประดับที่มีลวดลาย ถ้าคุณอยากได้สไตล์ที่เป็นผู้หญิงหน่อย ก็ให้เลือกเสื้อเชิ้ตหรือเดรสลวดลายโค้งเหมือนขนนก แต่ถ้าคุณอยากได้ลุคย้อนยุคมากกว่า ก็ใส่เสื้อฮาวายแทน ลายหนังสัตว์และลายดอกไม้ก็เป็นลวดลายที่เหมาะกับเสื้อผ้ายุคดิสโก้เช่นเดียวกัน จัมพ์สูทเป็นตัวเลือกที่เหมาะกับทั้งผู้ชายและผู้หญิง เพราะมันเป็นสไตล์ที่ยืนหยัดเหนือการเวลาและดูดีอยู่เสมอ ถ้าคุณอยากจะแต่งตัวให้เข้ากับยุคดิสโก้จริงๆ ให้เลือกจัมพ์สูทชิ้นเดียวที่ยาวถึงข้อเท้า ชุดนี้เหมาะมากถ้าคุณกะจะเต้นจัดเต้นยับ และคุณก็สามารถเสริมลุคด้วยรองเท้าส้นสูงหรือรองเท้าเสริมส้นได้ด้วย  เช่น ใส่จัมพ์สูทสีแสดเข้มแขนกุดกับรองเท้าแตะรัดส้นที่เป็นส้นสูงคู่หนาๆ แต่ถ้าอยากให้ดูแมนขึ้นมาหน่อย ให้ใส่จัมพ์สูทสองสีแทน เช่น สีม่วงกับสีดำหรือสีแทนกับสีน้ำตาล จัมพ์สูทแตกต่างจากเสื้อผ้าหลักๆ ในยุคดิสโก้ตรงที่ยังมีคนใส่มาจนถึงทุกวันนี้! เข้าถึงจิตวิญญาณของยุคนั้นด้วยการใส่สูทดิสโก้แบบสามชิ้นไปงานปาร์ตี้ ถ้าอยากได้ลุคที่จัดเต็มมากเป็นพิเศษ ให้ใส่สีขาวล้วน แต่ถ้าอยากเพิ่มสีสันเข้าไปหน่อย ลองจับคู่เสื้อกั๊กสีเข้มและกางเกงสแล็คกับเสื้อเชิ้ตสีสดใส เช่น ใส่เสื้อกั๊กสีขาว กางเกงสแล็ค และเสื้อแจ็กเก็ตทับเสื้อเชิ้ตลายสก็อตสีฟ้าขาว พร้อมกับใส่แว่นกันแดดเพื่อเสริมชุดให้ดูน่าสนใจยิ่งขึ้น! ถ้าคุณไม่อยากใส่จัมพ์สูทแต่ก็ยังอยากใส่อะไรสนุกๆ และสบาย ลองจับคู่กางเกงผิวมันวาวเก๋ๆ กับเสื้อรัดรูปดูสิ! ถ้าคุณไม่ชอบใส่เสื้อแขนยาว ก็ใส่เสื้อแขนกุดกับกางเกงขายาวผิวมันวาวสีสันสดใสแทนได้ เช่น จับคู่กางเกงผิวมันวาวสีฟ้ากับเกาะอกหรือเสื้อแขนกุดสีน้ำเงินอมเขียว แต่ถ้าจะใส่เสื้อแขนยาวแบบสาวมั่น ให้ใส่เสื้อสีดำกับกางเกงสีแดงสด แต่งตัวไปปาร์ตี้ดิสโก้แบบชิวๆ ด้วยการจับคู่เสื้อเก๋ๆ กับกางเกงขาบานสุดคลาสสิก อย่าจำกัดว่าจะต้องใส่กางเกงขาบานสีฟ้าอย่างเดียว แต่ให้ลองสร้างตีมของเสื้อผ้าขึ้นมา  เช่น ใส่เสื้อแขนกุดสีเข้มกับกางเกงขาบานสีชมพูลวดลายโค้งเหมือนขนนก! แต่ถ้าอยากได้ลุคที่ดูแมนขึ้นมาหน่อย ให้ใส่เสื้อเชิ้ตสีเหลืองอ่อนกับกางเกงสีทอง เพื่อให้ได้ลุคแบบยุค 70 จริงๆ ให้เลือกกางเกงเอวสูง เลือกมินิสเกิร์ตรัดรูปถ้าคุณอยากใส่อะไรที่มันสั้นๆ และรัดรูป แต่ถ้าคุณอยากใส่กระโปรงที่ยาวลงมาถึงน่อง ก็ให้ใส่มิดิสเกิร์ตแทน และเพิ่มความเก๋ไก๋ให้กับชุดด้วยการเลือกเสื้อลายสนุกๆ เช่น ลายเสือ ถ้าคุณกลัวว่าจะหนาวขา ให้ใส่กระโปรงกับถุงน่องสีทึบ ถ้าคุณหาชุดใส่ไปงานปาร์ตี้ดิสโก้ในนาทีสุดท้าย ให้ใส่เดรสผูกเอว ซึ่งเป็นตัวเลือกที่เหมาะมากหากคุณตั้งใจว่าจะไปเต้นตลอดทั้งงานหรือถ้าคุณอยากใส่อะไรที่มันดูดีกว่าจัมพ์สูท ถ้าคุณไม่ชอบเดรสแขนกุดหรือเสื้อเชิ้ต ชุดนี้ก็ไม่น่าจะเหมาะกับคุณ จำไว้ว่าเดรสผูกเอวไม่เหมือนเดรสสำหรับเต้นอื่นๆ ตรงที่มักมักจะยาวถึงเข่า  เดรสผูกเอวมีเอกลักษณ์เฉพาะตัวเพราะมันมักจะทำจากผ้าสองสี นอกจากนี้ยังมีเชือกผูกที่คุณสามารถรัดเสื้อผ้าตรงเอวให้แน่นขึ้นได้ เช่น ลองจับคู่เดรสผูกเอวสีไวน์แดงและชมพูอ่อนกับรองเท้าส้นสูงสีไวน์แดง เดรสสำหรับใส่เต้นไม่เหมือนเดรสผ้าสแปนเด็กซ์และเสื้อชุดติดกันแนบเนื้อตรงที่ เดรสสำหรับเต้นทำให้คุณดูเป็นผู้หญิงโดยที่ไม่ดูฉูดฉาดแบบไร้รสนิยม เลือกเดรสสีสันสดใสแบบสีเดียวเพื่อให้คุณดูโดดเด่นเป็นพิเศษในงานปาร์ตี้  เช่น ลองใส่เดรสสำหรับเต้นสีแดงสดกับรองเท้ารัดส้นสูงสีขาว ถ้าคุณชอบเดรสแขนยาวมากกว่า ลองใส่เดรสเชียนาที่เป็นเดรสแขนยาวและความยาวถึงต้นขา เลือกลุคที่ดูเรียบๆ ด้วยการเลือกเดรสสีเดียว แต่ถ้าคุณอยากเพิ่มความจัดจ้าน ให้เลือกชุดที่มีลวดลายสนุกๆ เลือกลุคที่เหนือกาลเวลาด้วยการใส่เสื้อเชิ้ตกับกางเกงยีนส์ตามแบบฉบับ หรืออะไรที่คล้ายๆ กัน ถ้าคุณอยากจะเพิ่มสีสันให้กับลุคนี้ ก็ให้ใส่เสื้อเชิ้ตหลากสีคู่กับกางเกงปลายขาบาน เพิ่มความมีชีวิตชีวาให้กับเสื้อผ้าด้วยการใส่เข็มขัดหนาๆ เข้าไปด้วย! เช่น ใส่เสื้อเชิ้ตลายน้ำตาลเหลืองกับกางเกงยีนส์สีน้ำเงินและเข็มขัดหนาๆ สีน้ำตาล อยู่กึ่งกลางระหว่างความหรูหรากับความเป็นกันเองด้วยการใส่เสื้อดิสโก้สนุกๆ พลิ้วๆ ที่แม้ว่าจะจับคู่กับกางเกงสวยๆ สักตัว เสื้อเชิ้ตดิสโก้ก็ช่วยให้คุณดูผ่อนคลายและสบายๆ อยู่ดี ถ้าคุณอยากแต่งตัวให้ดูดีขึ้นมาหน่อย ก็ให้ใส่กางเกงสแล็กสีโทนกลางกับเสื้อดิสโก้ แต่ถ้าอยากดูชิวๆ ก็ให้ใส่กางเกงยีนส์สีน้ำเงินแทน เช่น จับคู่เสื้อดิสโก้ลายดำเทากับกางเกงสแล็กสีเทาและรองเท้าโลฟเฟอร์สวยๆ สักคู่ ใช้แปรงแต่งหน้าอันเล็กๆ ปัดอายแชโดว์สีพาสเทลลงบนเปลือกเยอะๆ ถ้าจะให้ดูเด่นขึ้นก็ให้ปัดอายแชโดว์เหนือรอยพับไปจนถึงโหนกคิ้ว แต่ถ้าอยากได้ลุคที่จัดจ้านกว่านั้นอีก ให้ทาอายแชโดว์สีฟ้าอ่อนเจือเขียวหรือสีเขียวมะนาว ถ้าคุณอยากได้แรงบันดาลใจในการแต่งหน้า ให้ค้นหาปกนิตยสารแฟชั่นหรือโฆษณาเครื่องสำอางจากยุค 70 ในอินเทอร์เน็ต ตกแต่งใบหน้าด้วยพลอยเทียมเพื่อให้คุณโดดเด่นกว่าใครเพื่อน ใช้กาวที่ปลอดภัยกับผิวติดอัญมณีลงบนใบหน้าเป็นรูปร่างหรือลวดลายสนุกๆ แล้วที่เหลือก็ปล่อยให้เป็นหน้าที่ของไฟดิสโก้! แต่ถ้าคุณอยากจัดเต็มกว่านี้อีก ลองใช้พลอยเทียมเม็ดใหญ่ๆ หนาๆ กว่าเดิม พลอยเทียมสีเงินหรือเพชรเทียมเป็นสีที่เข้ากับชุดได้เกือบทุกชุด เลียนแบบสิ่งที่นิยมในโลกดนตรีแห่งยุคดิสโก้ด้วยการทาอายไลเนอร์สีดำเส้นหนารอบดวงตา ไม่ต้องกลัวว่าจะดูเลอะเทอะเกินไป เพราะดิสโก้คือการแต่งตัวจัดจ้านและเร้าอารมณ์! แต่ถ้าคุณไม่อยากลงอายไลเนอร์มากเกินไป ให้เริ่มจากการสะบัดปลายอายไลเนอร์โค้งๆ ตรงหัวตาก่อน เตรียมตัวให้พร้อมสำหรับปาร์ตี้ดิสโก้ด้วยการไดร์ผมพลิ้วๆ แบบขกนกเป็นชั้นๆ ถ้าคุณไม่วุ่นวายกับผมจริง ให้ค้นหาวิกที่เป็นชั้นขนนกในอินเทอร์เน็ต แต่ถ้าคุณจะใช้ผมจริงของคุณทำผมทรงนี้ ให้จำไว้ว่าผมทรงขนนกเป็นชั้นๆ แบบนี้เหมาะกับคนที่ผมยาวประบ่ามากที่สุด ค้นหารูปของฟาราห์ ฟอว์เซตต์ในอินเทอร์เน็ตเพื่อหาแรงบันดาลใจ เพื่อให้ได้ทรงผมตามแบบฉบับยุค 70. ประหยัดเวลาด้วยทรงผมเรียบง่ายแต่ก็ยังคงความคลาสสิกแบบยุค 70 อยู่ ถ้าคุณไม่อยากเสียเวลาเกล้าผมมวยหรูหรา ให้ใช้ปลายแหลมของหวีแบ่งผมหน้ามาตรงกลางศีรษะ ดูให้ดีว่าผมทั้งสองข้างหนาเท่ากัน จำไว้ว่าคนที่ทำผมทรงนี้ได้ง่ายที่สุดก็คือคนที่ไม่ได้ไว้ผมหน้าม้าสั้นๆ แต่ถ้าผมหน้าม้าของคุณสั้น ให้เอาหน้าม้ามาไว้ตรงกลางข้างหน้า เพิ่มความเท่แบบยุคดิสโก้ด้วยทรงผมยุ่งๆ สบายๆ ถ้าคุณไม่อยากวุ่นวายกับทรงผมมากนัก ให้ขยี้ผมที่ยาวมาถึงต้นคอหรือหัวไหล่เพื่อให้มันดูยุ่งๆ หรือเหมือนว่าคุณเพิ่งกลับมาจากชายหาด แต่ถ้าคุณอยากได้ลุคที่ดูคลาสสิกมากกว่า ให้ไว้ผมรากไทรแทน ถ้าคุณไม่อยากตัดผมเป็นทรงรากไทร ให้ซื้อวิกทรงรากไทรในอินเทอร์เน็ตแทน ทำให้ชุดของคุณเก๋ไก๋กว่าเดิมด้วยการใส่แว่นกันแดด! ถึงแม้ว่าคุณจะใส่แว่นกันแดดอันไหนก็ได้ แต่ให้เลือกอันที่เลนส์กลมๆ ใหญ่ๆ นอกจากนี้ก็ให้เลือกแว่นที่กรอบหนาๆ และเป็นเลนส์สีเพื่อให้ชุดของคุณดูน่าสนใจยิ่งขึ้น! เพื่อให้ได้ลุคที่เป็นเอกลักษณ์ยิ่งขึ้น ให้เลือกกรอบแทนทรงกลมหรือรูปไข่! ทำให้ชุดดิสโก้ของคุณสมบูรณ์แบบยิ่งขึ้นด้วยเครื่องประดับผมสนุกๆ อย่างที่คาดผมสีสันหรือลวดลายสดใส เลือกที่คาดผมที่ขนาดพอดีกับศีรษะหรือสามารถพันรอบหนังศีรษะได้สะดวก แต่ถ้าคุณอยากให้ดูสวยงามมากยิ่งขึ้น ก็ให้เลือกที่คาดผมที่ติดอัญมณีปลอมหรือของตกแต่งสนุกๆ อื่นๆ! แต่ถ้าคุณอยากได้ลุคที่ดูเป็นธรรมชาติยิ่งขึ้น คุณอาจจะใส่กำไลหนัง เครื่องประดับถักเมคราเม หรือเครื่องประดับผมรูปดอกไม้แทน! เปลี่ยนจากกระเป๋าสะพายหรือคลัตช์ที่คุณใช้ตามปกติไปเป็นกระเป๋าถือวิบวับสนุกๆ แทน! กระเป๋าถือวิบวับแบบยุคดิสโก้สามารถทำให้เสื้อผ้าของคุณดูเข้ากันได้จริงๆ ไม่ว่าคุณจะถือเป็นเครื่องประดับหรือไว้สำหรับใส่กระเป๋าสตางค์จริงๆ ก็ตาม เลือกกระเป๋าถือที่เก๋ไก๋และดูสนุกสนาน และอย่ากลัวที่จะคิดนอกกรอบ! ถ้าคุณไม่ชอบกระเป๋าถือ เปลี่ยนไปใช้กระเป๋าสตางค์ใส่เหรียญ กระบอกน้ำรัดข้อมือ หรือกระเป๋ากล้องส่องทางไกลแทนได้ เพิ่มผิวสัมผัสหรือสีที่โดดเด่นจากเสื้อผ้าดิสโก้ด้วยผ้าพันคอเก๋ๆ ถ้าคุณอยากได้ลุคตามแบบฉบับ ให้ใช้ผ้าสีเดียวหรือผ้าพันคอที่มีลวดลาย แต่ถ้าคุณอยากให้ชุดของคุณออกมาเก๋ไก๋มากกว่าเดิมแล้วล่ะก็ ให้ใช้ขนนกเส้นสีสันสดใสพันรอบคอแทน! ถ้าผ้าพันคอหรือขนนกเส้นไม่ใช่สไตล์ของคุณ ลองใช้สายสะพายเลื่อมหรือพัดแทนก็ได้! ทำให้ชุดของคุณดูสมบูรณ์ยิ่งขึ้นด้วยต่างหูและกำไลฉูดฉาดบาดตา ถ้าคุณอยากเข้าถึงจิตวิญญาณดิสโก้จริงๆ ให้ใส่ปลอกแขนหรือสายรัดข้อมือชิ้นใหญ่! ถ้าคุณอยากให้ชุดของคุณดูสมบูรณ์ขึ้น สร้อยคอเส้นบางๆ และสร้อยคอชิ้นใหญ่ๆ ก็เหมาะเช่นเดียวกัน ถ้าคุณอยากได้ลุคที่ดูหรูหราเป็นพิเศษ ให้เสริมเสื้อผ้าด้วยรัดเกล้าหรือมงกุฎ! ทำให้ตรงช่วงเอวของคุณสมดุลขึ้นด้วยการใส่เข็มขัดสีกลางๆ หรือหลากสี ถ้าคุณอยากให้ชุดของคุณเป็นตีมเดียวกัน เข็มขัดจะช่วยให้ชุดของคุณดูโดดเด่นขึ้นมาได้! ถ้าคุณอยากได้ลุคที่ดูเรียบๆ ให้เลือกเข็มขัดหนังถักหรือเข็มขัดตกแต่งด้วยลูกปัด แต่ถ้าคุณอยากให้ตัวเองโดดเด่นกว่าใครแล้วล่ะก็ ให้เลือกเข็มขัดไวนิลแวววาว เข็มขัดกำมะหยี่ หรือเข็มขัดประดับด้วยพลอยเทียม ถ้าคุณใส่ชุดแบบเต็มตัว เช่น จัมพ์สูท คุณก็อาจจะเอาสายสะพายผ้ามาพันชุดแทน คุณต้องเป็นคนที่สูงที่สุดในห้องนั้นด้วยการใส่รองเท้าเสริมส้น ถ้าคุณตัดสินใจไม่ได้ว่าจะเลือกสไตล์ไหนดี รองเท้าเสริมส้นถือเป็นจุดเริ่มต้นที่ดี ถ้าคุณอยากได้ลุคที่ดูเรียบๆ ให้ใส่รองเท้าโลฟเฟอร์เสริมส้นหนาๆ ที่สูงเพียง 1-2 นิ้ว แต่ถ้าคุณอยากได้สไตล์ที่จัดจ้านยิ่งขึ้น ให้ใส่รองเท้าบูตหรือรองเท้ารัดส้นเสริมส้นที่สูงหลายนิ้วหรือหลายเซนติเมตร  เพื่อให้ได้ลุคดิสโก้แบบคลาสสิก ใส่จัมพ์สูทกับรองเท้าโลฟเฟอร์หรือรองเท้าบูตเสริมส้น หรือจับคู่เดรสสำหรับเต้นสีขาวแขนกุดกับรองเท้ารัดส้นสูง ถ้าคุณอยากให้ชุดของคุณดูมีสีสันมากขึ้น ให้เลือกเดรสสีสันสว่างสดใสใส่คู่กับรองเท้าที่สีสันสดใสด้วยเช่นเดียวกัน ทำให้ชุดไปปาร์ตี้ดิสโก้แบบเป็นทางการสมบูรณ์ขึ้นด้วยรองเท้ากอล์ฟที่มีสีเดียว รองเท้ากอล์ฟต่างจากเครื่องประดับและเสื้อผ้าอื่นๆ ในยุคดิสโก้ตรงที่มันช่วยให้คุณดูพร้อมสำหรับงานปาร์ตี้โดยไม่ดูฉูดฉาดแบบไร้รสนิยม ถ้าคุณอยากได้ลุคที่ดูเป็นทางการมากเป็นพิเศษ ลองจับคู่รองเท้ากอล์ฟกับกางเกงสแล็คหรือสูทสวยๆ ดูสิ เช่น ใส่รองเท้ากอล์ฟสีขาวดำกับสูทดิสโก้สีขาวหรือสีดำ การไปงานปาร์ตี้ดิสโก้ไม่ได้หมายความว่า ชุดของคุณทั้งชุดจะต้องเก๋ไก๋จนหลุดโลกไปเลย! ถ้าคุณอยากให้เสื้อเชิ้ตกับกางเกงของคุณดูเด่นขึ้น ให้ใส่รองเท้าโลฟเฟอร์คู่กับชุดนั้นๆ นอกจากนี้คุณยังสามารถใส่รองเท้าโลฟเฟอร์คู่กับจัมพ์สูทหรือสูทดิสโก้ได้ด้วยถ้าคุณอยากให้ตัวเองดูโดดเด่น เช่น คุณอาจจะใส่สูทดิสโก้สีขาวทั้งตัวคู่กับรองเท้าโลฟเฟอร์สีขาว นอกจากนี้คุณยังสามารถจับคู่รองเท้าโลฟเฟอร์สีกลางกับเสื้อเชิ้ตดิสโก้เก๋ๆ และกางเกงสแล็คหรือกางเกงขาบานสีเข้มได้ด้วย คุณไม่ต้องเลือกชุดที่เป็นกระโปรงยาวหรือกางเกงขายาวก็ได้ แต่อาจจะจับคู่รองเท้าบูตยาวกับกระโปรงมินิสเกิร์ตหรือกางเกงฮอตแพนท์รัดๆ สักตัว และอย่าลืมเพิ่มสีสันเข้าไปในชุดด้วย! ถ้าคุณใส่เสื้อสันสดใส คุณก็สามารถใส่รองเท้าบูตยาวถึงเข่าสีสันสดใสที่เข้ากันได้ด้วย  เช่น จับคู่รองเท้าบูตสีกรมท่าและน้ำเงินอมเขียวกับเสื้อสีน้ำเงินอมเขียว คู่กับกางเกงฮอตแพนท์ที่เข้ากัน รองเท้าบูตพู่ๆ ก็เป็นกระแสแฟชั่นสนุกๆ ที่คุณสามารถใส่ไปงานปาร์ตี้ดิสโก้ได้เช่นกัน! แม้ว่าจะเรียกว่ากางเกงฮอตแพนท์ แต่จริงๆ แล้วมันก็คือกางเกงขาสั้นยาวลงมาเหนือต้นขานั่นแหละ
ใส่เสื้อผ้าสีสันสดใสสะดุดตาเพื่อให้คุณโดดเด่นในงานปาร์ตี้. เลือกเสื้อผ้าที่ทำจากผ้าสแปนเด็กซ์เพื่อความสนุกสนานและความยืดหยุ่น. เลือกเครื่องประดับที่เป็นสัญลักษณ์คลาสสิกของยุค 70 เพื่อแสดงถึงจิตวิญญาณดิสโก้. เลือกเนื้อผ้าที่เป็นพู่ๆ เพื่อเพิ่มความเก๋ไก๋. ใส่เสื้อผ้าที่มีลวดลายสนุกๆ สีสันสดใส. ใส่จัมพ์สูทเพื่อให้ได้ลุคเก๋ไก๋ไฮโซ. แสดงความเคารพต่อแฟชั่นยุค 70 ด้วยการใส่สูทดิสโก้. จับคู่กางเกงผิวมันวาวกับเสื้อรัดรูปเพื่อเพิ่มความเก๋. ใส่กางเกงขาบานเพื่อความสบายและผ่อนคลาย. โดดเด่นด้วยมินิสเกิร์ตหรือมิดิสเกิร์ต. ใส่เดรสผูกเอวถ้าคุณอยากได้อะไรที่สะดวกหน่อย. เลือกเดรสสำหรับใส่เต้นถ้าคุณอยากใส่ชุดตามแบบฉบับ. ใส่เสื้อเชิ้ตสีขาวกับกางเกงยีนส์สีน้ำเงินเพื่อความสะดวกและรวดเร็ว. เพิ่มความละมุนละไมด้วยเสื้อเชิ้ตดิสโก้. แต่งหน้าสีพาสเทลหนักๆ หลายๆ ชั้นเพื่อให้ได้ลุคดิสโก้แบบคลาสสิก. ตกแต่งใบหน้าด้วยอัญมณีเพื่อให้หน้าของคุณส่องแสงระยิบระยับ. ทาอายไลเนอร์เส้นหน้าเพื่อให้ดวงตาดูกลมโต. ไดร์ผมเป็นชั้นขนนกเพื่อให้ได้ลุคผู้หญิงเก๋ๆ. ทำผมแสกกลาง ไว้ผมทรงรากไทรหรือผมทรงนักเล่นเซิร์ฟเพื่อให้ดูเหมือนร็อกสตาร์. ใส่แว่นกันแดดเพื่อให้ได้บรรยากาศย้อนยุค. สวมที่คาดผมเพื่อเพิ่มสีสันให้กับชุด. สะพายกระเป๋าเก๋ๆ เสริมลุคสนุกๆ. ตกแต่งลำคอด้วยผ้าพันคอหรือขนนกเส้นสีสันสดใส. ทำให้เสื้อผ้าของคุณโดดเด่นยิ่งขึ้นด้วยเครื่องประดับชิ้นหนาๆ ใหญ่ๆ. ทำให้ลุคดูสมบูรณ์ขึ้นด้วยเข็มขัดเรียบๆ หรือเข็มขัดที่ตกแต่งด้วยอัญมณี. เพิ่มความสูงให้ชุดด้วยรองเท้าเสริมส้น. ใส่รองเท้ากอล์ฟเพื่อให้ได้ลุคดูดีมีระดับ. ใส่รองเท้าโลฟเฟอร์เพื่อให้ได้บรรยากาศตามแบบฉบับ. ใส่รองเท้าบูตยาวเพื่ออวดเรียวขาของคุณ.
https://www.wikihow.com/Dress-Up-for-a-Disco-Party https://www.wikihow.com/Dress-Up-for-a-Disco-Party https://www.wikihow.com/Dress-Up-for-a-Disco-Party https://www.wikihow.com/Dress-Up-for-a-Disco-Party
Choosing Items with a Disco Vibe Selecting Clothing Items Doing Your Makeup and Hair Finding Funky Accessories and Shoes